23-jarige stapper val na sy dood | Maroela Media
Barclay, van Botswana, is Saterdag omstreeks 18:00 vir die laaste keer deur sy vriende gesien toe hy op sy eie sonder 'n rugsak gaan stap het. Barclay was 'n ervare stapper.
'n Grootskaalse soektog is Sondag van stapel gestuur met 79 vrywilligers wat help soek het. Maandag is spoorsnyers se hulp ingeroep om te help soek. 'n Ondersteuningsgroep is ook intussen deur sy familie op Facebook gestig.
'n Familielid het Dinsdag in die groep bevestig dat Barclay se liggaam opgespoor is. Hy het glo van 'n krans af geval. Sy liggaam is in 'n kloof gevind.
Barry Bousfield, Barclay se oom, sê die gesin is verpletter deur die nuus. "Robbie was 'n lieflike en pragtige mens wat ons altyd na aan ons harte sal dra. Ons wil almal vir hul ondersteuning bedank," het hy gesê.